Pirates of the Caribbean: Dead Man's Chest

***Pirates of the Caribbean: Dead Man's Chest*** nastavak je filma Pirati s Kariba: Prokletstvo Crnog bisera. Premijera je održana 25.6.2006. u Los Angelesu. Za prva tri dana prikazivanja zaradio je 135,634,554 $ rušeći sve rekorde gledanosti. Do danas je u cijelom svijetu zaradio preko 1 milijardu $ i tako stao uz bok filmovima poput Titanica i Gospodar prstenova: Povratak kralja, dok ga je u Hrvatskoj pogledalo preko 100,000 gledatelja.

U Hrvatskoj je prikazan pod naslovom ***Pirati s Kariba: Mrtvačeva škrinja***, a u Srbiji pod naslovom ***Pirati sa Kariba: Tajna škrinje***.

## Radnja

Piratski kapetan Jack Sparrow (Johnny Depp) otkriva da njegova duša pripada legendarnom Davy Jonesu (Bill Nighy), besmrtnom gospodaru morskih dubina i kapetanu ''Ukletog Holandeza'', sablasnog broda kojim upravljaju duše utopljenih mornara, sada preobražene u hibride ljudi i morskih stvorenja. Ako Jack ne pronađe način da se izvuče iz toga, i sam će postati član posade ''Ukletog Holandeza'' i čitavo stoljeće patiti služeći Davy Jonesu. Sve to naglo prekida planove za vjenčanje njegovih prijatelja Willa Turnera (Orlando Bloom) i Elizabeth Swann (Keira Knightley) koji su i protiv svoje volje uvučeni u novu Jackovu pustolovinu. Voodoo vještica Tia Dalma (Naomie Harris) povjerava Jacku da srce Davy Jonesa nije u njegovim grudima, nego zatvoreno u čuvenoj *Mrtvačevoj škrinji*. Nakon što je primio na brod bivšeg neprijatelja Jamesa Norringtona (Jack Davenport) koji je izbačen iz mornarice jer je u potjeri za *Crnim biserom* izgubio svoj brod *Neustrašivi*, Jack kreće u potragu za *Mrtvačevom škrinjom*, zakopanom na *Isla Cruces* (Otok križeva). I kao da sve to nije dovoljno, Istočnoindijska trgovačka kompanija šalje lorda Cutlera Becketta (Tom Hollander) da uhvati Jacka, koji se i sam želi dokopati *Mrtvačeve škrinje* kako bi zavladao Davy Jonesom a preko njega svim svjetskim morima.

## Uloge
* Johnny Depp - Jack Sparrow, piratski kapetan *Crnog bisera*, u potjeri za Mrtvačevom škrinjom.
* Orlando Bloom - Will Turner, mladi kovač, zaručen za Elizabeth, guvernerovu kćer.
* Keira Knightley - Elizabeth Swann, kćer guvernera Port Royala.
* Tom Hollander - Lord Cutler Beckett, upravitelj Istočnoindijske trgovačke kompanije.
* Bill Nighy - Davy Jones, natprirodni vladar morskih dubina, kapetan *[[Ukleti Holandez|Letećeg Holandeza]]*
* Jack Davenport - James Norrington, bivši komodor britanske ratne mornarice
* Kevin McNally - Joshamee Gibbs, Jackov prijatelj, prvi časnik na *Crnom biseru*.
* Stellan Skarsgård - Bootstrap Bill Turner, bivši pirat, otac Willa Turnera.
* Jonathan Pryce - Weatherby Swann, britanski guverner Port Royala.
* Naomie Harris - Tia Dalma, voodoo vještica.

## O filmu

Film je oborio gotovo sve box-office rekorde i postao 3. najuspješniji film po zaradi. Kod kritike film nije polučio takav rezultate, Rotten Tomatoes ocjenjuje **Mrtvačevu škrinju** sa 53%, dok posjetitelji IMDB-a ocijenjuju film sa solidnih 7.3. Dok je prvi nastavak bio čista komedija prepuna akcije, drugi nastavak zaplovio je u neštu ozbiljnije i mračnije vode.

Film je sniman na lokacijama koje uključuju: Costa Alegre, Sveti Vincent, Jalisco (Meksiko), Dominika i Bahami.

## Zanimljivosti
* Prije objavljivanja službenog naziva filma, prema nekim glasinama, trebao je nositi naslov *Blaga izgubljenog Ponora* (**Treasures of the lost Abyss**). Prema tim glasinama Jack je trebao krenuti u potragu za *Ponorom*, prvim piratskim brodom na Karibima, i blagom koje je sakriveno na njemu.
* Na kraju filma se živ pojavljuje piratski kapetan Hector Barbossa (Geoffrey Rush) koji je ubijen u prošlom dijelu.
* U filmu se pojavljuje Bootstrap Bill Turner (Stellan Skarsgard), otac Willa Turnera, kao član posade *Ukletog Holandeza*.
* U legendama o moru Davy Jones i Ukleti Holandez nemaju nikakve veze jedno s drugime.
* Ime voodoou vještice Tia Dalme je anagram od Dalmatia (Dalmacija), pokrajine koja je u povijesti bila poznata kao gusarski raj, pod upravom gusarske kraljice Teute.
* DVD izdanje izašlo je 15.11.2006 i ukupno je prodano u više od 18 milijuna primjeraka, postavši tako najprodavanije DVD izdanje 2006 godine.

## Nominacije i nagrade
**79. Oscar**
* Nagrada; Najbolji vizualni efekti: John Knoll, Hal Hickel, Charles Gibson i Allen Hall
* Nominacija; Najbolju umjetnička produkcija : Rick Heinrichs, Cheryl A. Carasik
* Nominacija; Najbolji zvuk: Christopher Boyes, George Watters II
* Nominacija; Najbolja montaža zvuka: Paul Massey, Christopher Boyes i Lee Orloff

**64. Zlatni globus**
* Nominacija; Najbolji glumac u komediji ili mjuziklu: Johnny Depp

**2007 Nagrade BAFTA**
* Nagrada; Najbolji vizualni efekti: John Knoll, Hal Hickel, Charles Gibson i Allen Hall

**Nagrada Saturn**
* Nagrada; Najbolji specijalni efekti: John Knoll, Hal Hickel, Charles Gibson, Allen Hall
* Nominacija; Najbolji fantastični film
* Nominacija; Najbolji sporedni glumac: Bill Nighy
* Nominacija; Najbolji kostim
* Nominacija; Najbolja šminka

## Reference

## Vanjske veze
* Službena stranica
* 
* Rotten-tomatoes.com